**LAZDIJŲ RAJONO SAVIVALDYBĖS TARYBA**

 **SPRENDIMAS**

**DĖL LAZDIJŲ RAJONO SAVIVALDYBĖS TARYBOS 2017 M. BALANDŽIO 28 D. SPRENDIMO NR. 5TS-893 „DĖL PRITARIMO PROJEKTUI „EKOLOGIŠKŲ TRANSPORTO PRIEMONIŲ ĮSIGIJIMAS LAZDIJŲ RAJONO SAVIVALDYBĖJE“ IR JO DALINIO FINANSAVIMO“ PRIPAŽINIMO NETEKUSIU GALIOS**

2020 m. sausio 27 d. Nr. 34-241

Lazdijai

## Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lazdijų rajono savivaldybės taryba n u s p r e n d ž i a:

1. Pripažinti netekusiu galios Lazdijų rajono savivaldybės tarybos 2017 m. balandžio 28 d. sprendimą Nr. 5TS-893 „Dėl pritarimo projektui „Ekologiškų transporto priemonių įsigijimas Lazdijų rajono savivaldybėje“ ir jo dalinio finansavimo“.
2. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Irena Eimanavičienė, tel. (8 318) 51 233

**LAZDIJŲ RAJONO SAVIVALDYBĖS TARYBOS SPRENDIMO PROJEKTO**

**DĖL LAZDIJŲ RAJONO SAVIVALDYBĖS TARYBOS 2017 M. BALANDŽIO 28 D. SPRENDIMO NR. 5TS-893 „DĖL PRITARIMO PROJEKTUI „EKOLOGIŠKŲ TRANSPORTO PRIEMONIŲ ĮSIGIJIMAS LAZDIJŲ RAJONO SAVIVALDYBĖJE“ IR JO DALINIO FINANSAVIMO“ PRIPAŽINIMO NETEKUSIU GALIOS**

**AIŠKINAMASIS RAŠTAS**

2020-01-23

Lazdijų rajono savivaldybės tarybos sprendimo projektas „Dėl Lazdijų rajono savivaldybės tarybos2017 m. balandžio 28 d. sprendimo Nr. 5TS-893 „Dėl pritarimo projektui „Ekologiškų transporto priemonių įsigijimas Lazdijų rajono savivaldybėje“ ir jo dalinio finansavimo“ pripažinimo netekusiu galios“ parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi.

Sprendimo projekto tikslas – pripažinti netekusiu galios Lazdijų rajono savivaldybės tarybos 2017 m. balandžio 28 d. sprendimą Nr. 5TS-893 „Dėl pritarimo projektui „Ekologiškų transporto priemonių įsigijimas Lazdijų rajono savivaldybėje“ ir jo dalinio finansavimo“.

Paraiška „Ekologiškų transporto priemonių įsigijimas Lazdijų rajono savivaldybėje“ pateikta 2018-08-30. Paraiškoje numatoma projekto veiklų įgyvendinimo pabaiga – 2020-10-31.

Viešieji pirkimai ekologiškai transporto priemonei įsigyti buvo vykdyti:

- 2018 m gruodžio mėn. pirkimo sąlygos patvirtintos 2018-12-12 savivaldybės direktoriaus įsakymu Nr. 10V-1140 „Dėl supaprastinto pirkimo atviro konkurso būdu sąlygų patvirtinimo“. Pasiūlymų nebuvo gauta.

 - 2019 m. kovo mėn. buvo gautas vienas pasiūlymas įsigyti elektrinį autobusą už 311 998,50 Eur su PVM. Iš jų ES lėšų 85 proc. kofinansavimas – 219 172,50 Eur, savivaldybės biudžeto lėšos 15 proc. kofinansavimui – 38 677,50 Eur ir PVM – 54148,50 Eur (pagal šią priemonę PVM yra netinkamos finansuoti išlaidos, todėl visas savivaldybės prisidėjimas – 92 826,0 Eur). Pasiūlyta teikėjo vertė viršijo numatytą finansavimą, todėl atsisakyta sudaryti sutartį.

Pagal šią priemonę nuo jos įgyvendinimo pradžios, tai yra nuo 2017 m., tik keletas savivaldybių pasirašė finansavimo sutartis, numatant šias transporto priemones naudoti miesto maršrutams aptarnauti (savivaldybės planuojamas įsigyti elektrinis autobusas – ekologiška transporto priemonė –būtų skirtas aptarnauti priemiestinius maršrutus).

Paskelbus apklausą Lazdijų rajono savivaldybės socialiniame tinkle „Facebook“ dėl projekto, kurį įgyvendinant būtų perkamas elektrinis autobusas, tikslingumo, net 80 proc. respondentų pasisakė prieš elektromobilio įsigijimą.

Numatytas lėšas prisidėjimui pagal 2014–2020 metų Europos Sąjungos fondų investicijų veiksmų programos 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ 04.5.1-TID-R-518 priemonę „Vietinio susisiekimo viešojo transporto priemonių parko atnaujinimas“ siūloma perskirstyti ir spręsti Lazdijų rajono susisiekimo problemas, finansuoti švietimo sektorių.

Projektas neprieštarauja galiojantiems teisės aktams ir yra suderintas su savivaldybės administracijos specialistais.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Teisės akto projekto antikorupcinis vertinimas taisyklėse nenumatytas.

Sprendimo projektą parengė Lazdijų rajono savivaldybės administracijos Strateginio planavimo ir investicinių projektų valdymo skyriaus vyr. specialistė Irena Eimanavičienė.

 Strateginio planavimo ir investicinių projektų

 valdymo skyriaus vyr. specialistė Irena Eimanavičienė

Irena Eimanavičienė, tel. (8 318) 51 233